मंडी में डेढ़ गुना ज्यादा कीमत पर भूखंड लेने 1 भी व्यापारी नहीं आया
नईकृषि उपज मंडी में दुकानों के लिए करीब 65 भूखंडों की लॉटरी निकालने की तैयारी कर रहे मंडी प्रशासन के सामने संकट यह है कि अब तक एक भी व्यापारी ने अपनी सहमति नहीं दी है। जबकि, तीन मार्च सहमति देने के लिए अंतिम दिन है। गुरुवार को भी मंडी प्रशासन व्यापारियों से सहमति पत्र भरवाने के प्रयास करता रहा, पर एक भी व्यापारी आगे नहीं आया था। कुछ वक्त पहले द्वितीय चरण में 725 रुपए के हिसाब से भूखंडों की लॉटरी निकाली गई थी, आवेदन कर चुके पर अपात्र घोषित किए गए शेष मंडी व्यापारियों इस कीमत की डेढ़ गुना यानि 1087.50 रुपए के हिसाब से अब 6 मार्च को करीब 65 भूखंडों का 85 व्यापारियों में आवंटन होना है। पर इस कीमत पर व्यापारी भूखंड लेने को तैयार नहीं। ऐसे में 6 मार्च को प्रस्तावित अलॉटमेंट पर संकट के बादल हैं।
इस बीच आढ़तिया संघ के अध्यक्ष मधुसुदन काबरा ने मंडी व्यापारियों, साथियों से अपील की है कि वे डेढ़ी रेट में भूखंड लें। भूखंड 725 रुपए के हिसाब से ही आवंटित होंगे। उन्होंने बताया कि पिछले दिनों सांसद ओम बिरला, राज्यसभा सदस्य नारायण पंचारिया, भाजपा जिलाध्यक्ष महिपतसिंह हाड़ा, कलेक्टर एनके ठकराल ने 725 रुपए के हिसाब से ही भूखंड आवंटित करने का आश्वासन दिया है। सांसद बिरला से कल चर्चा हो चूक है, वे एक-दो दिन में लौटने वाले हैं। उन्होंने भरोसा दिलाया है कि 725 की रेट पर ही भूखंड दिलाए जाएंगे। जिलाध्यक्ष हाड़ा ने भी यही वादा दोहराया है।
^9 मार्च को नई मंडी में स्थानांतरण तय नहीं है। कुछ वक्त और लग सकता है। इस संबंध में कल या परसों तक मंडी समिति की बैठक बुलाकर उसमें प्रस्ताव लेना होगा। वहीं नई मंडी में शेख 65 भूखंडों के अलाटॅमेंट के लिए 6 मार्च को लॉटरी प्रस्तावित है पर अभी एक भी आवेदक ने लॉटरी में शामिल होने की सहमति नहीं दी है। -टीआरमीणा, सचिव, कृषि उपज मंडी, बूंदी
hin_Deva hin_Deva hin_Deva hin_Deva